CELEX: 31984D0288
Language: el
Date: 1984-05-10 00:00:00
Title: 84/288/ΕΟΚ: Απόφαση της Επιτροπής της 10ης Μαΐου 1984 περί εγκρίσεως της τροποποίησης του προγράμματος σχετικά με τα σιτηρά και τα ξηραντήρια στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31984D0288

84/288/ΕΟΚ: Απόφαση της Επιτροπής της 10ης Μαΐου 1984 περί εγκρίσεως της τροποποίησης του προγράμματος σχετικά με τα σιτηρά και τα ξηραντήρια στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 139 της 25/05/1984 σ. 0044 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Μαΐου 1984  περί εγκρίσεως της τροποποίησης του προγράμματος σχετικά με τα σιτηρά και τα ξηραντήρια στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (84/288/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι η ελληνική κυβέρνηση ανακοίνωσε στις 6 Δεκεμβρίου 1983 μια τροποποίηση του προγράμματος σχετικά με τα σιτηρά και τα ξηραντήρια, η οποία εγκρίθηκε από την Επιτροπή με την απόφαση της 12ης Ιουνίου 1981·  ότι η τροποποίηση αυτή έχει σχέση με την προσαρμογή στα πρόσφατα δεδομένα του εν λόγω προγράμματος, ιδίως όσον αφορά τη δυναμικότητα και την προβλεπόμενη γεωγραφική κατανομή της, καθώς και μια παράταση μέχρι το 1988· ότι ανταποκρίνεται στους στόχους και πληροί τις προϋποθέσεις του κανονισμού (ΕΟΚ) αριθ. 355/77·  ότι η έγκριση του τροποποιημένου προγράμματος αφορά μόνο τις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αιρθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμματος σχετικά με τα σιτηρά και τα ξηραντήρια, η οποία ανακοινώθηκε από την ελληνική κυβέρνηση στις 6 Δεκεμβρίου 1983, σύμφωνα με τον κανονισμό (ΕΟΚ) αριθ. 355/77.  2. Η έγκριση του τροποποιημένου προγράμματος αφορά μόνο τα σχέδια που υποβάλλονται πριν από την 1η Μαΐου 1984.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 10 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.